Danskere er blandt de nominerede til en Grammy – Danish String Quartet – Official Website
Astrid Skov Andersen, TV2.dk, December 12, 2018
I 2017 var det Lukas Graham, der var det store danske håb til at løbe med USA’s største musikpris.
Det er i kategorierne ‘Bedste kammermusik’ og ‘Bedste orkesterpræstation’, at der er danske kunstnere blandt de nominerede.
Den Danske Strygekvartet er nomineret for deres album ‘Prism I’ i kategorien ‘Bedste kammermusik’, mens dirigenten Thomas Dausgaard er nomineret for to symfonier af den danske komponist Carl Nielsen sammen med Seattles Symfoniorkester.
– De har arbejdet benhamrende seriøst på at nå toppen, lige siden de studerede sammen på konservatoriet. De har spillet sammen nærmest altid – nogle af dem siden de var børn. De har arbejdet sig op på et niveau nu, hvor de bliver respekteret og anerkendt ude i verden og får virkeligt gode anmeldelser både i USA og andre steder, siger han.
– Deres intonation – altså hvor rent de spiller – er bare på plads. De lytter til hinanden på en måde, så de trækker vejret sammen og spiller, som om de er én organisme, siger Thomas Michelsen.
– Carl Nielsen er stor i Danmark, men i udlandet er han nok lidt eksotisk. Thomas Dausgaard er en dirigent, der qua sin danske baggrund virkelig kender Carl Nielsen og hans musik. Med den ekspertise og de virkeligt gennemtænkte og gennemarbejdede bud på Carl Nielsen giver det udslag i, at han nu kan blive nomineret i den her forbindelse, siger Thomas Michelsen.
– Det fører opmærksomhed med sig, og det er et kvalitetsstempel. På den måde får de yderligere opmærksomhed. Hvis de ender med at få den her Grammy i Los Angeles, så kigger hele den klassiske musikbranche på dem i endnu højere grad, end de har gjort før, siger Thomas Michelsen.